ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**រលាកស្បែក** ។ ជំងឺរលាកស្បែក គឺជាការឆ្លងមេរោគស្បែកទូទៅដែលបណ្តាលមកពីបាក់តេរី។

កុមារដែលមានជំងឺរលាកស្បែក គួរតែសម្រាកនៅផ្ទះពីសាលារៀន ឬមណ្ឌលថែទាំកុមារ​រហូតដល់ពួកគេចាប់ផ្តើម​ការព្យាបាល​ដោយ​ថ្នាំអង់ទីប្យូទិក។

# រោគសញ្ញា​

រោគ​សញ្ញា​រួម​មាន​មុន​តូច ក្រហម ឬ​ពងបែក​មានទឹក​រងៃ​​។ ពួកវាលេចឡើងនៅលើមុខ ដៃ និងប្រអប់ជើង ប៉ុន្តែអាចនៅកន្លែងណាមួយលើរាងកាយ។ ដំបៅ​ឆាប់​ធ្លាយ ហើយ​ហូរ​ចេញ បន្ទាប់​មក​មានក្រមរ​សំបក​ពណ៌​លឿង​ត្នោត​បន្ទាប់​ពីរយៈពេលពីរបី​ថ្ងៃ។

# ការរាលដាល

ជំងឺរលាកស្បែក ឆ្លងតាមរយៈការប៉ះផ្ទាល់ជាមួយទឹករងៃ​ចេញពីពងបែក ឬពីផ្ទៃដែលមានមេរោគ។ បាក់តេរី​អាច​ចូល​តាម​ស្បែក​ដែល​ដាច់ ដូចជា​ការមុត ឬ​ដំបៅ។

# ការ​ធ្វើ​រោគវិនិច្ឆ័យ និង​ការ​ព្យាបាល​

សូមទាក់ទងអ្នកផ្តល់សេវាថែទាំសុខភាពរបស់លោកអ្នក ប្រសិនបើកូនរបស់លោកអ្នកមានមុនក្រហម ពងបែកដែលមាន​ទឹក​រងៃ​ ឬក្រមរពណ៌លឿងដែលមិនបាត់ទៅវិញ។ ជាទូទៅ អ្នកផ្តល់សេវាថែទាំសុខភាពចេញវេជ្ជបញ្ជាឱ្យប្រើថ្នាំអង់ទីប្យូទិកដើម្បី​បង្ការ​ការរីករាលដាល​នៃជំងឺ​រលាក​ស្បែក​ដល់អ្នកដទៃ។

# ការ​បង្ការ

* • លាងដៃរបស់លោកអ្នកឱ្យបានញឹកញាប់និងស្អាតល្អ ដោយប្រើ​សាប៊ូនិងទឹកក្ដៅឧណ្ហៗ ។
* • ជារឿយៗ ត្រូវសម្អាតនិងធ្វើអនាម័យផ្ទៃដែលប៉ះញឹកញាប់ដូចជា ដៃទ្វារ និងប្រដាប់ក្មេងលេងជាដើម។
* • បោកគក់សម្លៀកបំពាក់ និងកន្សែងរបស់កុមារជារៀងរាល់ថ្ងៃ។ • កុំប្រើកន្សែងរួមគ្នា។
* • កាត់ក្រចកឱ្យខ្លីដើម្បីការពារការខូចខាតពីការកោសឬខ្វាច។
* • បិទដំបៅដោយបង់រុំឬស្បៃ។
* • ទុកកុមារដែលមានជំងឺរលាកស្បែកនៅផ្ទះពីសាលារៀន ឬមណ្ឌលថែទាំកុមារ​ រហូតដល់ពួកគេចាប់ផ្តើមប្រើថ្នាំអង់ទីប្យូទិក។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។